Поштоване колеге,

Позивамо Вас да, према договору са Првог менторског сатанка ПО, у својим школама организујете новогодишњу хуманитарну ПО акцију, чију координацију преузима МОШ тим ОШ „Душан Радовић“ у сарадњи са ТиПО руководиоцем Снежаном Шундрић.

Извињавамо се што је промењена намена прихода акције јер је сугестија представника ГИЗ-а била да хуманитарни карактер акције треба да има везе са професионалном оријентацијом и садржајем програма ПО. Тако ће прикупљена средства бити намењена деци из Центра за хранитељство у Нишу, оној која су ученици VII и VIII разреда, из разних школа у Нишу и региону.

**Хуманитарна ПО акција:**

„***Да те воли све што те није волело и да те не боли све што те је болело“ Д.Радовић***

Кораци:

**1**. Прављење и осликавање новогодишњих честитки од стране ученика VII и VIII разреда који похађају ПО програм у школи. Новогодишња честитка треба да има везе са професионалном оријентацијом, занимањима или визијом појединих занимања у будућности. Дозвољени су сви материјали и све технике;

**2**. Организација продајне изложбе до **21.12.2012**. у Вашој школи или изван ње, уз позивање родитеља,старатеља, свих могућих партнера у пројекту ПО као и свих оних који су добре воље и заинтересовани да помогну;

**3**. Уплата прикупљених новчаних средстава на жиро рачун Центра за породични смештај и усвојење;

жиро рачун:840-818667-70

**4**. До **25.12.2012**. пошаљите кратак извештај о спроведеној акцији и пар фотографија на адресу ОШ „Душан Радовић“, Ђердапска 45, 18000 Ниш, или на mail: office@dusanradovic.edu.rs

**5**. Завршница читаве акције биће ТиПО састанак локалне ПО мреже, у Нишу **26.12.2012**. када ћемо уз пригодну изложбу представити ПО пројекат и хуманитарну акцију сарадницима и партнерима у мрежи ПО на локалу. Позивамо координатора или неког представника тима и једног родитеља (спремног да сарађује), кога Ваш тим одабере, да присуствују тој манифестацији (путни трошкови, на жалост, нису плаћени). О месту одржавања састанка бићете накнадно обавештени.

У Нишу 10.12.2012. Са поштовањем ,

 МОШ тим школе

 «Душан Радовић», Ниш